Ապագայի դպրոցները պետք է նման լինեն «Այբ»-ին: Օրինակ բերեմ, որ պարզ լինի միտքս: Երբ մենք սկսեցինք ստեղծել դպրոցը, առաջ եկավ համաշխարհային տնտեսական ճգնաժամը և մեզ մի շարք մարդիկ խորհուրդ էին տալիս չգործարկել դպրոցի շինարարությունը այդքան դժվար պահին: Մենք սկզբում լսեցինք այդ խորհուրդը և սկսեցինք փնտրել արդեն կառուցված շենք: Սակայն շատ արագ հասկացանք, որ մենք պատրաստում ենք երեխաներին ապագային և կարևոր է, որ դպրոցը, որտեղ նրանք սովորելու են լինի ապագայի աշխարհից: Մենք չենք կարող պատրաստել ապագայի քաղաքացիներ խորանարդ-բույն հիշեցնող տարածքներում՝ պատրաստված բանտի կամ հիվանդանոցի մոդելով: